Diari Oficial de la Generalitat Valenciana


Sumari del DOGV 3784, del 03-07-2000 (2000/5130)

Notificació de la resolució del recurs ordinari número R-109/1998.
------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5130


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-109/1998. [2000/A5130]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Adrián Hernández Alemán, carrer Mestre Asensi, 4, 53.ª (46493 València), la resolució del recurs ordinari amb el número de referència interna R-109/1998.
  
Resolució
  
«Examinat el recurs ordinari formulat pel senyor Adrián Hernández Alemán i la senyora Guiomar Ortiz Pascual contra la resolució del Servei Territorial d'Arquitectura i Habitatge de València en l'expedient per sol·licitud de visat i d'ajuda econòmica directa per a adquisició protegida d'un habitatge de preu taxat 46/1T/2514/1997/250.
  
Antecedents de fet
  
1. Els interessats, adquirents d'un habitatge lliure usat, per mitjà d'una escriptura de compravenda de 28 de novembre de 1997, van presentar en el Servei Territorial d'Arquitectura i Habitatge de València una sol·licitud de visat i d'ajudes econòmiques directes el dia 29 de l'esmentat mes i any.
  
2. En vista de la documentació presentada i d'acord amb el que estableix l'article 27 del Reial Decret 2.190/1995, de 28 de desembre, i l'article 13 del Decret 113/1996, de 5 de juny, del Govern Valencià, el cap del Servei Territorial va dictar una resolució denegatòria del visat i de les ajudes econòmiques sol·licitades per estimar que el preu de l'habitatge adquirit, a fi d'acollir-se als beneficis de l'esmentada normativa, excedeix del resultat de multiplicar el mòdul de venda per la superfície útil d'aquesta.
  
3. Contra l'esmentada resolució, la part interessada, va interposar un recurs ordinari dins del termini i en la forma escaient, amb les al·legacions que hi consten i que es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix en el Decret 85/1999, de 30 de juliol, del Govern Valencià (DOGV núm. 3551, de 2 d'agost).
  
2. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
3. Segons el que estableix l'article 27 del RD 2190/1995, de 28 de desembre, en relació amb l'article 13 del Decret 113/1996, de 5 de juny del Govern Valencià, serà requisit imprescindible, per a accedir als préstecs qualificats i subvencions, que el preu màxim de venda no supere el resultat de multiplicar el mòdul ponderat corresponent a l'àrea geogràfica primera, aplicable en el moment de la qualificació provisional, o en el de la data en què es porte a terme la compravenda en els supòsits d'habitatges de preu taxat, pel coeficient de zona que corresponga.
  
4. De conformitat amb el que disposa l'article 5, apartat 2 in fine del Decret 113/1996, de 5 de juny, per a la determinació de la superfície útil dels habitatges de preu taxat, s'aplicaran les normes que regeixen per als habitatges de protecció oficial, és a dir, els criteris establits en l'article 4 del Reial Decret 3.148/1978, de 10 de novembre, pel qual es desplega el Reial Decret Llei 31/1978, de 31 d'octubre, sobre política d'habitatge, que textualment diu: ?S'entén per superfície útil la del sòl de l'habitatge, tancada pel perímetre definit per la cara interior dels seus tancaments amb l'exterior o amb altres habitatges o locals de qualsevol ús. Així mateix inclourà la meitat de la superfície del sòl dels espais exteriors d'ús privatiu de l'habitatge, tals com terrasses, miradors, estenedors o altres fins un màxim del 10% de la superfície útil tancada...-.
  
5. En el cas que tractem, examinada la documentació que hi ha en l'expedient es comprova que el preu màxim de venda, a fi d'acollir-se als beneficis de la normativa esmentada, supera el resultat de multiplicar el mòdul de venda per la superfície útil de l'habitatge adquirit.
  
En efecte:
  
- Mòdul de venda per a habitatge lliure usat a València (zona 0) = 112.092.
  
- Superfície útil de l'habitatge segons la sol·licitud 4 de l'esmentat Reial Decret 3.148/1978, de 10 de novembre = 52,17 + 5,21 (màxim computable de la terrassa) = 57/38.
  
- Preu màxim de la venda objecte d'acollir-se a les ajudes econòmiques sol·licitades = 112.092 x 57,38 = 6.431.836,96.
  
- Preu de venda de l'habitatge segons l'escriptura presentada al seu dia = 7.000.000.
  
En conseqüència, atés que el que han adduït els recurrents no desvirtua el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor Adrián Hernández Alemán i la senyora Guiomar Ortiz Pascual, contra la Resolució del Servei Territorial d'Arquitectura i Habitatge de València, de 20 de gener de 1998, la qual queda confirmada.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar qualsevol altre recurs que considere convenient.